**JIMBO DOGO LA KANGUNDO**

**MWONGOZO WA KUSAHIHISHA**

**KISWAHILI**

**102/1- INSHA**

**KIDATO CHA NNE**

**MHULA WA 1,2021**

**SWALI LA KWANZA**

**1. WASIFU**

 Mtahiniwa azingatie muundo wa wasifu.

 Mambo chanya yatakayowasilishwa mfano.

* + - Mwaka wa kuzaliwa mhusika.
		- Alikozaliwa mhusika.
		- Wazazi wake ni akina nani na pia aila yake.
		- Alikosomea/elimu yake.
		- Vikwazo alivyoweza kukabiliana navyo katika elimu yake.
		- Ufanisi wake katika elimu.
		- Kazi na vyeo alivyopata.

2. Hii ni insha ambayo inamhitaji mtahiniwa kufafanua/kujadili mawazo yake au mwelekeleo

 wake kuhusu nafasi ya vijana katika utangamano wa kijamii.

 Baadhi ya hoja.

* + Vijana ndio wengi.
	+ Vijana wanathaminiana na kuaminiana hivyo ni rahisi kuwasihi wenzao kutangamana.
	+ Ikiwa vijana wataweza kufunzwa maarifa au pengine mbinu ishi za kukabiliana na matatizo wataweza kuwasilisha mbinu hizi kwa wenzao.
	+ Ni muhimu vijana kuepukana kutumiwa na viongozi.
	+ Kundi la vijana laweza kutumia nishati kuleta shughuli zinazoleta utangamano kama vile michezo.
	+ Vijana wanaweza kujisajili katika vyuo mbalimbali nchini na kuleta utangamano.
	+ Vijana wanaweza kutumia lugha yao kama Sheng’ na kuleta utangamano.
	+ Vijana wanaweza kutumia himizo kukomesha ukabila na kuleta utangamano.
	+ Kushiriki katika shughuli za kiusomi kama vile kongamano za vijana huwezesha vijana kuja pamoja.
	+ Mshikamano unaweza kudumishwa kupitia ndoa za mseto.

 Na mengineyo yakadiriwe pia

 **Tanbihi.**

 (i) Mtahiniwa anaweza kuchukua mwelekeo wa kuonyesha mambo ambayo vijana

 wanaweza kufanya ili kuleta mshikamano wa kitaifa.

 (ii) Mtahiniwa anaweza kuonyesha hatua ambazo vijana wamechukua kuleta

 mshikamano wa kitaifa.

 (iii) Mtahiniwa anaweza kuandika na kuchanganya mielekeo yote miwili akataja hoja na

 kuitolea ufafanuzi kwa kuonyesha hatua ambazo vijana tayari wamechukua

 kuhusiana na swala hili.

**3. Ni insha ya methali**

 Chombo ambacho kimepangiwa kuzama/ama ambacho kina kasoro na kinaweza kuzama

 hata kikiendeshwa na nahodha wa aina gani, kitazama tu.

 Jambo la kuharibika hata ukajaribu kulirekebisha haitawezekana.

 **Ruwaza zifuatazo za mawazo zaweza kujitokeza**

 - Mtahiniwa amsawiri msimulizi/mhusika ambaye anapuuza jambo hadi pale

 linapoharibika kisha akaanza kulirekebisha.

 - Mtahiniwa abainishe hali ambapo licha ya juhudi za mhusika kurekebisha jambo

 hafanikiwi.

 - Mtahiniwa anaweza kuandika kisa kinacholenga kuonyesha umuhimu wa

 kuyarekebisha mambo kabla kuharibika.

**Tanbihi**

* - Masharti ya usahihishaji wa insha za methali yazingatiwe – mtahiniwa lazima aelezee pande zote mbili za methali ili zijitoze wazi wala si kutaja upande wa pili akimalizia.

**4. Kisa kioane na kimalizio**

 - pengine mtahiniwa aweze kuandika kuhusu maporomoko ya jengo kubwa

 lililokuwa linaendelea kujengwa kisha likaporomoka, au mashambulio ya ugaidi.

 - Aeleze chanzo cha mapomoroka hayo na kama baada ya juhudi zao na wahusika

 wengine zilipoambulia patupu walipata msaada.

 - Shughuli za baadaye zilikuwaje, kulikuwa na maafa au ni majeruhi.

 **Tanbihi**

 - Kazi ya mtahiniwa isahihishwe/na kukadiriwa kulingana na viwango vya usahihishaji

 wa insha.

 - Insha yoyote ni alama 20.

 - Alama za makosa ya sarufi na hijai ziondolewe.

 - Mwanafunzi yeyote yule apewe haki yake kulingana na kazi aliyoiwakilisha.